สวัสดีค่ะ นู่ไปพบแพทย์เนื่องจากมีเพศสัมพันธ์กับแฟนแล้วหลั่งใน แต่เลือดออกมาพร้อมกับน้ำอสุจิแฟนค่ะ (ใช้ยาคุมกำเนิดค่ะ) แพทย์บอกว่ามีตกขาวและช่องคลอดหรือมดลูกอักเสบเล็กน้อย จึงให้ยาเหน็บมา เหน็บไปสองครั้งค่ะ เหน็บเมื่อตอนเที่ยงคืน แล้วมามีเพศสัมพันธ์ตอน 11.00 เช้าของอีกวันค่ะ อยากทราบว่าจะเป็นอะไรหรือไม่ แต่ไม่เจ็บนะคะ ฉี่ไม่แสบคัดอะไร ขอบค่ะ
สวัสดีค่ะ ยาเหน็บช่องคลอด เป็นยาที่ใช้เหน็บหรือสอดเข้าไปในช่องคลอด มักใช้รักษาการติดเชื้อแบคทีเรียและเชื้อราหรือภาวะช่องคลอดแห้ง ออกฤทธิ์ได้รวดเร็วกว่ายารับประทาน เนื่องจากเมื่อเข้าสู่ร่างกายตัวยาจะละลายและถูกดูดซึมเข้าสู่กระแสเลือดที่บริเวณช่องคลอดโดยตรงข้อควรระวังในการใช้ยาเหน็บช่องคลอด- ควรเหน็บยาก่อนนอน เพื่อไม่ให้ยาไหลซึมออกมาขณะนั่ง ยืน เดิน หรือเคลื่อนไหวไปมา และควรปัสสาวะก่อนเหน็บยา- งดการมีเพศสัมพันธ์ระหว่างการรักษา ในกรณีนี้แนะนำว่าควรเหน็บยาให้ครบ 7-10 วันตามแพทย์สั่งก่อน จึงค่อยมีเพศสัมพันธ์ได้- เหน็บยาติดต่อกันทุกวันจนครบขนาด ไม่ต้องหยุดยานี้แม้จะมีประจำเดือน- ควรใช้มือที่สะอาดเพื่อเหน็บยาเท่านั้น และควรทำด้วยความนิ่มนวลหากมีปัญหาระหว่างการใช้ยาเหน็บเช่น ระคายเคืองช่องคลอดมาก ตกขาวออกมามากผิดปกติ หรือมีอาการแพ้ยา เช่น ลมพิษ หายใจลำบาก หน้าบวม ริมฝีปากบวม ลิ้นบวม คอบวม ผื่นคัน ผิวหนังบวมแดง พุพอง ผิวลอก ควรรีบกลับไปพบแพทย์ที่รักษาเพื่อพิจารณาหยุดการใช้ยา